Nog dankbaarheid - www.bybelkennis.co.za
“The reward for work well done is the opportunity to do more.” –Jonas Salk, die uitvinder van die polio druppels
Omdat, al weet hulle van God, hulle Hom nie as God eer en dank nie. Met hulle redenasies bereik hulle niks nie, en deur hulle gebrek aan insig bly hulle in die duister (Romeine 1:21).
As die mens in opstand kom, verdwyn dankbaarheid en eer aan God. Ons glo al meer dat ons op sekere dinge geregtig is. Daarom verdwyn dankbaarheid – jy skuld my in plaas van dankbaarheid. Dit is selfs ons houding teenoor God.
Ons is nie meer dankbaar vir die gawes wat God in genade aan ons skenk nie; ons trap op die dinge wat Hy gee om ons te onderhou. Wie het vir ons die lug wat ons inasem, die water wat ons drink, die kos wat ons eet en die mense wat ons liefhet gegee? God het. Wie het vir ons die lewe gegee? God het.